

ที่ มท ๐๘20.2/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10200

พฤษภาคม 2564

เรื่อง ขอความร่วมมือยกระดับการจัดการมูลฝอยติดเชื้อในสถานการณ์การแพร่ระบาดของโรคติดเชื้อไวรัสโคโรนา   
2019 (COVID-19)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ด่วนที่สุด ที่ สธ 0945.04/3229 ลงวันที่ 14 พฤษภาคม 2564

ด้วยกรมส่งเสริมการปกครองท้องถิ่นได้รับแจ้งจากกรมอนามัยว่า สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่มีจำนวนผู้ป่วยติดเชื้อ COVID-19 เป็นจำนวนมากและกระจาย  
ในพื้นที่ทุกจังหวัดทั่วประเทศ จากสถานการณ์ดังกล่าวก่อให้เกิดมูลฝอยติดเชื้อ COVID-19 เป็นจำนวนมาก  
ทั้งจากสถานพยาบาล โรงพยาบาลสนาม สถานที่ซึ่งจัดไว้สำหรับการกักกันหรือแยกสังเกตอาการ (Quarantine) รวมถึงมูลฝอยติดเชื้อจากชุมชน โดยแนวโน้มปริมาณมูลฝอยติดเชื้อในภาพรวมเพิ่มขึ้นอย่างต่อเนื่อง และศักยภาพการจัดการมูลฝอยติดเชื้อในภาพรวมยังสามารถรองรับได้ แต่เริ่มมีประเด็นปัญหาการเก็บขน และกำจัดในบางพื้นที่ ประกอบกับมติศูนย์ปฏิบัติการฉุกเฉินด้านการแพทย์และสาธารณสุข กรณี โรคติดเชื้อไวรัสโคโรนา 2019   
(COVID-19) เมื่อวันที่ ๒๙ เมษายน ๒๕๖๔ เห็นชอบให้มีการขับเคลื่อนเพื่อยกระดับการจัดการมูลฝอยติดเชื้อในสถานการณ์การแพร่ระบาดของโรค COVID-19 จึงขอความร่วมมือกรมส่งเสริมการปกครองท้องถิ่น   
ควบคุม กำกับ และดูแลราชการส่วนท้องถิ่นในการจัดการมูลฝอยติดเชื้อให้เป็นไปตามกฎหมายว่าด้วย  
การสาธารณสุข รวมทั้งส่งเสริมและสนับสนุนการรณรงค์และสร้างความเข้าใจแก่ประชาชนและเจ้าหน้าที่ผู้ปฏิบัติงาน โดยให้ดำเนินการ ดังนี้

๑. ควบคุม กำกับ ดูแลให้ราชการส่วนท้องถิ่นและหน่วยงานสาธารณสุขในระดับพื้นที่  
ในการจัดการมูลฝอยติดเชื้อที่เกิดขึ้นในพื้นที่ให้ได้รับการจัดการอย่างถูกต้อง และเป็นไปตามกฎหมายว่าด้วยการสาธารณสุข ทั้งนี้ หากราชการส่วนท้องถิ่นใดยังไม่มีความพร้อมในการจัดการมูลฝอยติดเชื้อ อาจดำเนินการโดยเก็บรวบรวมมูลฝอยติดเชื้อในชุมชน มาพักรวมที่โรงพยาบาลส่งเสริมสุขภาพตำบล (รพ.สต.) หรือโรงพยาบาลในพื้นที่ เพื่อรอการนำไปกำจัดอย่างถูกต้อง

๒. สื่อสาร ประชาสัมพันธ์ และสร้างความรู้ความเข้าใจให้กับประชาชนในการจัดการ  
มูลฝอยติดเชื้อ โดยกรณีในพื้นที่ที่ระบบการเก็บขนมูลฝอยติดเชื้อไม่สามารถเข้าถึงได้ เช่น การกักตัวที่บ้านคอนโดมิเนียม หรือชุมชน ให้มีการทำลายเชื้อ ก่อนนำมูลฝอยไปกำจัดอย่างถูกต้อง ทั้งนี้ เพื่อเป็นการลดปริมาณมูลฝอยติดเชื้อ และเพื่อป้องกันการแพร่กระจายของเชื้อโรค

๓. ให้ผู้ปฏิบัติงานเก็บขนและกำจัดมูลฝอยติดเชื้อทุกคนได้รับการฉีดวัคซีน COVID-19

/ ในการนี้...

-2-

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งให้องค์กรปกครองส่วนท้องถิ่นดำเนินการตามคำแนะนำของกรมอนามัยในการจัดการมูลฝอยติดเชื้อในสถานการณ์การแพร่ระบาด  
ของโรคติดเชื้อไวรัสโคโรนา2019 (COVID-19) รายละเอียดปรากฏตามสิ่งที่ส่งมาด้วย ทั้งนี้ สามารถดาวน์โหลดแนวทางการจัดการมูลฝอยติดเชื้อตามกฎหมายว่าด้วยการสาธารณสุขได้ตาม QR Code ที่ปรากฏท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



กรมส่งเสริมการปกครองท้องถิ่น

กองสิ่งแวดล้อมท้องถิ่น

โทรศัพท์ 0 2241 9000 ต่อ 2112

แนวทางการจัดการ

มูลฝอยติดเชื้อฯ

โทรสาร 0 2241 2066